Vægavis. – Borgernes meninger.
På By og Land Halsnæs`stand i Krudtværksfestivalen d. 13 september, havde vi opsat en vægavis, hvor forbipasserende kunne skrive en tanke, et ønske eller en meddelelse til os eller politikerne….

På vægavisen står følgende udsagn:

1.	Der er grunde nok i kommunen. I skal ikke bygge på de sidste grønne områder 
2.	Lad være med at sælge det hele. Tænk jer om for en gang skyld.
3.	Bevar den smukke byggestil omkring æblehaven.
4.	Bevar ”Højene” i Melby. Fjern også fårene så vi bedre kan lege (barn)
5.	Bevar Villa Alp
6.	Flere legepladser i kommunen.
7.	P.g.a. unges vilde kørsel i Enghaven, foreslår jeg store kampesten på alle vejene, så trafikken dæmpes. det er både en pæn og billig løsning.
8.	Hvem rydder glasskårene op diverse steder efter week- enden ?
9.	Industri kun i industriområder!
10.	Bevar de gode grønne steder i byerne.
11.	Der skal ikke bygges i Æblehaven og Skjoldborgparken.
12.	Hvorfor bygge alle de grønne områder til?
13.	Hvorfor lave matrikler på 700m2 og mindre, de er for små.
14.	I glemmer Hundested, vi er også mange.
15.	Hvis du vil bo et sted, hvor der bygges højt, skulle du tage og flytte til København.
16.	Husk lige, at der ligger en fredning fra Liseleje Stejleplads til Tisvildeleje Stejleplads!
17.	Uhyggeligt at den efterhånden meget store Hundested Havn Syd er helt lukket for offentligheden.
18.	Hvorfor bygger I foran vandet i Hundested. Bevar dog det frie udsyn til havet!!
19.	Der mangler renholdelse af fortov og veje.
20.	Lokalplanerne i sommerhusområderne overholdes ikke!
21.	Der mangler beskæring af træerne på det gamle stadion.
22.	De nye huse i Liseleje og Melby er slet ikke så kønne som de gamle. Lad være med at bebygge hele landsbyen.
23.	Hundested Havn bygger alt, alt for meget.
24.	Bevar Villa Alp i Frederiksværk.
25.	Hold alle stierne rene, bl.a. i Melby så de også kan bruges.
26.	Pas på de værdier vi har også når vi er i pengenød.